
	ΕΠΙΣΤΗΜΟΝΙΚΟ ΣΥΝΕΔΡΙΟ
Οδυσσέας Ελύτης

40 χρόνια από την απονομή του Νόμπελ
29 – 30 Νοεμβρίου 2019
Σπίτι της Κύπρου

Εθνικό και Καποδιστριακό Πανεπιστήμιο Αθηνών

Σε μια κατάμεστη αίθουσα, παρουσία πολλών ανθρώπων των Γραμμάτων, Καθηγητών Πανεπιστημίου, φιλολόγων, εκπαιδευτικών και φοιτητών ολοκληρώθηκαν το Σάββατο 30 Δεκεμβρίου 2019, στο Σπίτι της Κύπρου στην Αθήνα, οι εργασίες του διήμερου Επιστημονικού Συνεδρίου για τον ποιητή Οδυσσέα Ελύτη, με αφορμή τη συμπλήρωση 40 χρόνων από την απονομή του Νόμπελ, που διοργανώθηκε από το Μορφωτικό Γραφείο της Κυπριακής Πρεσβείας-Σπίτι της Κύπρου και το Εθνικό και Καποδιστριακό Πανεπιστήμιο Αθηνών. 

Την Παρασκευή 29 Νοεμβρίου 2019, στην έναρξη του Συνεδρίου η Μορφωτική Σύμβουλος δρ Νάντια Στυλιανού καλωσόρισε του παρευρισκόμενους και στη συνέχεια χαιρετισμό απηύθυναν ο Πρέσβης της Κυπριακής Δημοκρατίας κ. Κυριάκος Κενεβέζος, η Προϊσταμένη της Διεύθυνσης Γραμμάτων, Εκπρόσωπος της Υπουργού Πολιτισμού και Αθλητισμού κ. Σίσσυ Παπαθανασίου, ο Πρόεδρος του Τμήματος Φιλολογίας Εθνικού και Καποδιστριακού Πανεπιστημίου Αθηνών, Καθηγητής Αρχαίας Ελληνικής Φιλολογίας-Παπυρολογίας, κ. Αμφιλόχιος Παπαθωμάς και η Πρόεδρος της Πανελλήνιας Ένωσης Φιλολόγων, ποιήτρια, δοκιμιογράφος, δρ Τασούλα Καραγεωργίου. 

Στο Συνέδριο συμμετείχαν με ανακοινώσεις τους:
-Δημήτρης Αγγελάτος, Καθηγητής Πανεπιστημίου Αθηνών, «Οι εικαστικοί όροι της διαφάνειας του ποιητικού λόγου: οι ‘Αιθρίες’ του Οδυσσέα Ελύτη»
-Παντελής Βουτουρής, Καθηγητής Πανεπιστημίου Κύπρου, «“και αυτός αλήθεια που ήμουνα...”. Γλώσσα, γεωγραφία και ταυτότητα στο “Άξιον εστί”»
-Ευριπίδης Γαραντούδης, Καθηγητής Πανεπιστημίου Αθηνών, «Η μορφική πρωτεϊκότητα της ελεύθερης ποίησης του Οδυσσέα Ελύτη»
-Γιώργος Γεωργής, Καθηγητής Πανεπιστημίου «Νεάπολις» Πάφου, πρώην Πρέσβης Κυπριακής Δημοκρατίας, «Κύπρος-Ελύτης. Μια πρώτη προσέγγιση»
-Ιουλίτα Ηλιοπούλου, ποιήτρια, «Το καλοκαίρι ως μεταφορά στο έργο του Οδυσσέα Ελύτη»
-Γιάννης Η. Ιωάννου, Καθηγητής Πανεπιστημίου Κύπρου, «Ο ρόλος των αισθήσεων στην ποίηση του Ελύτη»
-Ερατοσθένης Καψωμένος, Ομότιμος Καθηγητής Πανεπιστημίου Ιωαννίνων, «Οδυσσέας Ελύτης. Ο θεωρητικός του ελληνικού πολιτισμού»
-Ελένα Κουτριάνου, Αναπληρώτρια Καθηγήτρια Πανεπιστημίου Πελοποννήσου, «“Η μετατόπιση του ονείρου στη γραφική παράστασή του”: Τα “σήματα-κοσμήματα” στο ‘Σηματολόγιον’ και οι ρήσεις από τη ‘Μαρία Νεφέλη’»
-Αντώνης Κωτίδης, Ομότιμος Καθηγητής Αριστοτελείου Πανεπιστημίου Θεσσαλονίκης, «“Κατά δω θα πνεύσει μια αιωνιότητα”: ο Ελύτης και οι τύχες ενός κοσμοειδώλου»
-Δρ Χρήστος Νίκου, «“Στηθήτω μία Παρθένος κατάστικτη φιλιών η αμώμητος”: η μορφή της Παναγίας στο έργο του Οδυσσέα Ελύτη»
-Χριστίνα Ντουνιά, Καθηγήτρια Πανεπιστημίου Αθηνών, «Αγγέλων όψεις στο έργο του Οδυσσέα Ελύτη»
-Δρ Νάντια Στυλιανού, Μορφωτική Σύμβουλος Πρεσβείας Κυπριακής Δημοκρατίας, «“Ο Ποιητής και η Μούσα” - Διακαλλιτεχνικές προσεγγίσεις στην ποιητική του Οδυσσέα Ελύτη και του Νίκου Εγγονόπουλου».
Στο πλαίσιο του Συνεδρίου, την Παρασκευή 29 Νοεμβρίου 2019, μετά το πέρας των εργασιών, πραγματοποιήθηκε Μουσικό Πρόγραμμα, «Ψαρεύοντας έρχεται η θάλασσα». Η ποίηση του Οδυσσέα Ελύτη με τη μουσική του Γιώργου Κουρουπού. Συμμετείχαν: Δάφνη Πανουργιά, Χρήστος Κεχρής, τραγούδι, Γιάννης Τσανακαλιώτης, πιάνο και Ιουλίτα Ηλιοπούλου, απαγγελία.
Το Σάββατο 30 Νοεμβρίου 2019 το Συνέδριο ολοκληρώθηκε με την παρουσίαση συμπερασμάτων από τη δρ Νάντια Στυλιανού.

